|  |  |  |
| --- | --- | --- |
| **ACADEMIA DE ŞTIINŢE****A MOLDOVEI****SECŢIA ŞTIINŢE ALE VIEȚII****Bd. Ştefan cel Mare 1****MD-2001, Chişinău, Republica Moldova****Tel/Fax: /373-22/ 27-07-57****E-mail:** **sectiamed@asm.md** | antet | **ACADEMY OF SCIENCES****OF MOLDOVA** **SECTION LIFE SCIENCES****Stefan cel Mare Ave., 1****MD-2001 Chisinau, Republic of Moldova****Tel/Fax: /373-22/ 27-07-57****E-mail:** **sectiamed@asm.md** |

**AVIZ**

**asupra rezultatelor proiectului de cercetare instituțional 15.817.04.45A „Evaluarea eficienței revascularizării primare mecanice a infarctului miocardic acut cu elevarea segmentului ST asupra dinamicii remodelării vasculare și cardiace” pentru anul 2019, perfectat în baza procesului-verbal al Biroului Secției Științe ale Vieții a AŞM nr. 4 din 01.04.2020**

**S-a discutat**: Cu privire la audierea raportului proiectului de cercetare instituțional 15.817.04.45A „Evaluarea eficienței revascularizării primare mecanice a infarctului miocardic acut cu elevarea segmentului ST asupra dinamicii remodelării vasculare și cardiace”, acad. Popovici Mihail, Institutul de Cardiologie.

**S-a decis:**  În baza audierii raportului prezentat de directorul de proiect, având în vedere avizul pozitiv al expertului independent, raportul pe proiectul instituțional 15.817.04.45A „Evaluarea eficienței revascularizării primare mecanice a infarctului miocardic acut cu elevarea segmentului ST asupra dinamicii remodelării vasculare și cardiace” este acceptat cu calificativul general „**Raport acceptat**”.

*Noutate si valoarea rezultatelor științifice* – ”foarte înaltă”. Studiul inițiat în 2015 privind implicațiile diverșilor factori asupra revascularizării și remodelării cardiace în infarctul miocardic acut continuă în anul 2019 prin extensia ariei de cercetare a factorilor ipotetic favorizanți în apariția și dezvoltarea entităților invocate, aplicând un pachet multi-marker, 38 la număr, reușind într-un final, printr-un efort susținut, evidențierea predictorilor paternului de remodelare patologică a miocardului ce pot fi folosiți în mod complementar în stabilirea mai exactă a diagnosticului și aprecierea pronosticului pe termen lung.

Pe parcursul anului de referință au fost obținute 2 medalii de aur și 2 medalii de argint.

*Aplicarea practică*  a rezultatelor – pozitivă. Rezultatele sunt utilizate actualmente în activitatea clinică a Institutului de Cardiologie.

*Participarea tinerilor* este suficientă.

*Participarea în proiecte internaționale* este negativă. Pe parcursul anului de referință nu au fost inițiate noi colaborări internaționale.

*Infrastructura și echipamentul de cercetare utilizat* – a fost utilizată infrastructura și echipamentul de cercetare ale Institutului de Cardiologie.

Vicepreședinte al AȘM,

conducătorul Secției Științe

ale Vieții a AȘM, acad. Boris GAINA

Secretar științific al SȘV,

doctor Leonid CHIȘLARU